Rezumatul sedinței din 31 martie 2015
Ședința a fost coordonată de Manager General SABIF, Dr. Grasu Alis.
Primul punct discutat a fost vizita delegației bulgare, alcătuită din ministrul sănătății din Bulgaria și ambasadorul Bulgariei. Delegația a fost insoțită de ministrul secretar de stat, Dr. Raed Arafat. Delegația bulgară a avut o apreciere pozitiva cu privire la standardele Serviciului de Ambulanță Bucuresti – Ilfov. Aceștia au vizitat Dispeceratul, Call-Centerul, parcul auto, sala de curs, atelierul auto, spalatoria si dezinfectia. La finalul intalnirii delegatia si conducerea institutiei au purtat discutii pe marginea vizitei.

 Al doilea punct l-a ocupat discuția despre obligativitatea semnării tuturor notelor de serviciu din ultimii 3 ani, care aduc reglementari suplimentare, de către toate persoanele angajate in ultimii  3 ani, urmand ca aceste note sa fie incluse in Regulamentul Intern si aprobate de Comitetul Director.

Al treilea punct l-a reprezentat discuția despre contestațiile privitoare la testele de evaluare a angajaților. S-au comunicat deciziile comisiei infiintate pentru rezolvarea acestor contestatii si in acelasi timp s-a discutat finalizarea evaluarii profesionale, subliniindu-se faptul ca in ultimii 7 ani evaluarea s-a facut pe baza de indicatori cuantificabili si teste de evaluare.

 Punctul patru l-a ocupat  obligativitatea verificării în permanență a dotării mașinilor cu centuri si paturi (pe fiecare masina in parte). Doamna manager a recomandat retapițarea scaunelor din cabinele soferilor acolo unde sunt foarte deteriorate si achizitionarea de huse pentru celelalte. Achizitia se va face respectand principiul de baza al SABIF, cel putin 3 oferte, chiar daca este achizitie directa.

S-a reiterat obligativitatea verificării centurilor, colantărilor și a păturilor pe fiecare mașină și întocmirea de tabele care să confirme prezența sau absența acestora pe fiecare mașină în parte. Este foarte important sa se verifice functionarea centurilor nu doar prezenta acestora.
Punctul cinci l-a reprezentat aprovizionarea cu medicamente. Farmacistul sef Gabriela Ionescu a confirmat că în momentul actual farmacia este bine aprovizionată. De asemenea, s-a cerut ca până la următorul raport de gardă toate medicamentele expirate să fie aduse la farmacie în pungi de plastic galbene marcate cu semn de “deșeuri periculoase” și predate împreuna cu un tabel în care să fie trecute toate medicamentele conținute în pungi.
Punctul șase l-a reprezentat problema mașinilor aflate în service. În prezent se găsesc 8 mașini la firma de service Prestige si 6 mașini in atelierul intern al SABIF. Doamna manager a cerut ca până la sfirșitul săptămânii să se incerce reducerea la minim a numarului de masini aflate in service.
La punctul șapte s-au luat in discuție o serie de probleme de organizare. Doamna manager a cerut actualizarea la zi, permanentă, a caietelor cu medicamente (scăderea medicamentelor aferente consumului), fișele de solicitare să fie verificate, bilanțul cu situația STEMI, resuscitări și intubări să fie predate în fiecare săptămână de către fiecare microstație. Procesele verbale cu planul de pregătire profesională să fie și ele predate la biroul de pregatire profesionala.  Săptămâna viitoare se vor preda referatele de BLS-adult si BLS-copil.
S-au discutat problemele substațiilor legate de infrastructură  (Voluntari, Micro 4). La microstația Buftea plouă în incinta microstației (în dormitoare). 
Doamna manager a anunțat că sunt scoase la concurs 2 posturi de asistent medical principal. Aceste posturi, după ce vor fi ocupate, vor fi repartizate în Stația Centrală și respectiv Microstația 3.

